CELEX: 32018R0318
Language: et
Date: 2018-02-22 00:00:00
Title: Euroopa Keskpanga määrus (EL) 2018/318, 22. veebruar 2018, millega muudetakse määrust (EL) nr 1011/2012 väärtpaberiosaluste statistika kohta (EKP/2018/7)

5.3.2018   
               
               
                  ET
               
               
                  Euroopa Liidu Teataja
               
               
                  L 62/4
               
            EUROOPA KESKPANGA MÄÄRUS (EL) 2018/318,
      22. veebruar 2018,
      millega muudetakse määrust (EL) nr 1011/2012 väärtpaberiosaluste statistika kohta (EKP/2018/7)
      
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 5,
      võttes arvesse nõukogu määrust (EÜ) nr 2533/98, 23. november 1998, statistilise teabe kogumise kohta Euroopa Keskpanga poolt, (1) eelkõige selle artikli 5 lõiget 1 ja artikli 6 lõiget 4,
      ning arvestades järgmist:
      
                  (1)
               
               
                  Euroopa Keskpanga määruse (EL) nr 1011/2012 (EKP/2012/24) (2) alusel andmete kogumise eesmärk on anda Euroopa Keskpankade Süsteemile (EKPS) terviklik statistiline teave liikmesriikide, mille rahaühik on euro, majandussektorite ja grupiandmete esitajate riskipositsioonide kohta teatavate väärtpaberite liikide osas kõrgel disagrereerituse tasemel. See teave lihtsustab rahapoliitika ülekandemehhanismi süvaanalüüsi ja eurosüsteemi rahapoliitika operatsioonide riskipositsioonide hindamist. Samuti võimaldab see finantsstabiilsuse süvaanalüüsi, mis hõlmab selle riskide tuvastamist ja jälgimist.
               
            
                  (2)
               
               
                  Andmeid, mis kogutakse nõukogu määruse (EL) nr 1024/2013, (3) Euroopa Parlamendi ja nõukogu määruse (EL) nr 806/2014 (4) ja nõukogu määruse (EL) nr 1096/2010 (5) raamides, kasutatakse ka usaldatavusjärelevalve ja kriisilahenduse eesmärkidel ja esitatakse Euroopa Süsteemsete Riskide Nõukogule.
               
            
                  (3)
               
               
                  Grupiandmete mõiste on toodud ja määratletud määruses (EL) nr 1011/2012 (EKP/2012/24), võttes arvesse Euroopa Keskpanga määrust (EL) 2016/1384 (EKP/2016/22) (6). Euroopa Keskpanga (EKP) nõukogu tuvastab grupiandmete esitajad andmete kogumise eesmärgil määruse (EL) nr 1011/2012 (EKP/2012/24) alusel, võttes arvesse mitmeid kriteeriume, sh grupiandmete esitaja olulisust euroala ja/või konkreetse liikmesriigi finantssüsteemi stabiilsusele ja toimimisele. Suurema õiguskindlusega tuleb sätestada, et nõukogu määruse (EL) nr 1024/2013 alusel vahetu EKP järelevalve alla kuuluvaid olulisi üksusi tuleb käsitleda finantssüsteemi stabiilsuse ja toimimise jaoks olulistena ja seega tuleb neid käsitleda grupiandmete esitajatena.
               
            
                  (4)
               
               
                  Pärast määruse (EL) 2016/1384 jõustumist ja asjaomase riigi keskpanga (RKP) otsust võivad grupiandmete esitajad esitada andmeid määruse (EL) nr 1011/2012 (EKP/2012/24) artikli 3a alusel (edaspidi „grupiandmed“) vahetult EKP-le. See võimaldab EKPSi väärtpaberiosaluste statistika andmebaasi jaoks olemasoleva infotehnoloogia infrastruktuuri tõhusamat kasutust ja väldib eraldi riigisiseste andmete töötlussüsteemide loomist igas RKPs.
               
            
                  (5)
               
               
                  Juhul kui RKP otsustab grupiandmeid mitte koguda, peab ta sellest EKP-le teatama ning EKP peab üle võtma grupiandmete esitajatelt andmete vahetult kogumise ülesande. EKP ja asjaomane RKP peavad kokku leppima vajaliku korralduse.
               
            
                  (6)
               
               
                  Seetõttu tuleb määrust (EL) nr 1011/2012 (EKP/2012/24) vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Muudatused
      Määrust (EL) nr 1011/2012 (EKP/2012/24) muudetakse järgmiselt.
      
                  1)
               
               
                  Artikli 2 lõike 4 punkt b asendatakse järgmisega:
                  
                              „b)
                           
                           
                              on võrdsed 0,5 % piirmääraga või alla selle, kui grupiandmete esitaja täidab teatavaid kvantitatiivseid või kvalitatiivseid kriteeriume, millest nähtub tema tähtsus euroala finantssüsteemi stabiilsusele ja toimimisele, näiteks seoses euroala finantseerimisasutuste vastastikuse seotusega, jurisdiktsiooniülese tegevusega, asendamatusega, äriühingu struktuuri keerukusega või EKP vahetu järelevalvega; ja/või konkreetsele euroala liikmesriigile, näiteks seoses grupiandmete esitaja suhtelise tähtsusega pangandusteenuste turu teatatavas segmendis ühes või enamas liikmesriigis või EKP vahetu järelevalvega.“
                           
                        
            
                  2)
               
               
                  Artiklit 3a muudetakse järgmiselt:
                  
                              a)
                           
                           
                              lõige 3 asendatakse järgmisega:
                              „3.   Asjaomane RKP või EKP, kui grupiandmed esitatakse EKP-le lõike 5 alusel, nõuab, et grupiandmete esitajad osutaksid kord kvartalis kas „emitent on andmeid esitava grupi üksus (usaldatavusnõuete kohaldamisala)“ väärtpaberite kaupa teabe osas, ja kas „emitent on andmeid esitava grupi üksus (raamatupidamisnõuete kohaldamisala)“ väärtpaberite kaupa teabe osas ISIN koodiga või ISIN koodita väärtpaberite puhul, mida see grupp hoiab vastavalt I lisa 2. peatükile.“;
                           
                        
                              b)
                           
                           
                              lisatakse järgmine lõige 5:
                              „5.   Ilma et see mõjutaks lõiget 1, esitavad grupiandmete esitajad EKP-le grupiandmed, kui asjaomane RKP on otsustanud, et grupiandmete esitajad peavad esitama statistilise teabe vahetult EKP-le suunise EKP/2013/7 artiklite 3a ja 4b alusel.“
                           
                        
            
                  3)
               
               
                  Artikkel 4a asendatakse järgmisega:
                  „Artikkel 4a
                  Erandid grupiandmete esitajatele
                  1.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, võivad vabastada grupiandmete esitajad artiklis 3a sätestatud aruandlusnõuetest järgmiselt:
                  
                              a)
                           
                           
                              asjaomane RKP või kohastel juhtudel EKP võivad lubada grupiandmete esitajatel esitada väärtpaberite kaupa statistilist teavet, mis hõlmab 95 % nende enda või nende grupi väärtpaberiosalustest kooskõlas käesoleva määrusega, kui ülejäänud 5 % grupi väärtpaberitest ei ole emiteeritud ühe emitendi poolt;
                           
                        
                              b)
                           
                           
                              asjaomane RKP või kohastel juhtudel EKP võivad nõuda grupiandmete esitajatelt täiendavat teavet väärtpaberite liigi kohta, mille suhtes on punkti a kohaselt tehtud erand.
                           
                        2.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, võivad teha erandi aruandluskohustustest grupiandmete esitajatele, võttes arvesse artikli 3a lõike 3 osutust „emitent on andmeid esitava grupi üksus (usaldatavusnõuete kohaldamisala)“ väärtpaberite kaupa teabe osas, kui asjaomane RKP või kohastel juhtudel EKP saavad tuletada need andmed muudest allikatest.
                  3.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, võivad teha erandi aruandluskohustustest grupiandmete esitajatele kaheks aastaks alates aruandluse algusest artikli 10b lõike 2 kohaselt seoses üksusepõhise aruandlusega I lisa 2. peatükis liiduväliste üksuse osas, kui asjaomane RKP või kohastel juhtudel EKP saavad tuletada need andmed I lisa 2. peatüki teabest üksuste osas, mis on residendid väljaspool liitu tervikuna.“
               
            
                  4)
               
               
                  Artikkel 4b asendatakse järgmisega:
                  „Artikkel 4b
                  Üldised erandid ja eranditele kohaldatav raamistik
                  1.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, võivad vabastada käesoleva määruse aruandlusnõuetest, kui tegelikud andmeesitajad esitavad samad andmed järgmise alusel: a) Euroopa Keskpanga määrus (EL) nr 1071/2013 (EKP/2013/33) (*1); b) määrus (EL) nr 1073/2013 (EKP/2013/38); c) määrus (EL) nr 1075/2013 (EKP/2013/40); või d) määrus (EL) nr 1374/2014 (EKP/2014/50); või kui asjaomane RKP või kohastel juhtudel EKP saavad samad andmeid tuletada muul viisil, kooskõlas III lisas määratletud statistika miinimumnõuetega.
                  2.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, tagavad kohastel juhtudel ning vastavalt vajadusele käesolevas artiklis ning artiklites 4 ja 4a sätestatud tingimuste täitmise iga kalendriaasta alguses tehtavate, uuendatavate või lõpetatavate erandite osas.
                  3.   Asjaomane RKP või EKP, kui grupiandmed esitatakse EKP-le artikli 3a lõike 5 alusel ja olles konsulteerinud asjaomase RKPga, võivad panna tegelikele andmeesitajatele, kellele on antud erand käesoleva artikli, artiklite 4 või 4a alusel, täiendava aruandluskohustuse, kui asjaomane RKP või kohastel juhtudel EKP peavad vajalikuks suuremat detailsust. Tegelikud andmeesitajad peavad nõutavad andmed esitama 15 tööpäeva jooksul pärast taotluse esitamist asjaomase RKP või kohastel juhtudel EKP poolt.
                  4.   Kui asjaomane RKP on teinud erandi või juhul, kui grupiandmed esitatakse EKP-le artikli 3a lõike 5 alusel, võivad tegelikud andmeesitajad siiski täita kõiki aruandlusnõudeid. Tegelik andmeesitaja, kes otsustab asjaomase RKP või kohastel juhtudel EKP poolt tehtud erandit mitte kasutada, peab hiljem tehtud erandite kasutamiseks taotlema asjaomase RKP või kohastel juhtudel EKP nõusolekut.
                  
                     (*1)  Euroopa Keskpanga 24. septembri 2013. aasta määrus (EL) nr 1071/2013 rahaloomeasutuste sektori bilansi kohta (EKP/2013/33) (ELT L 297, 7.11.2013, lk 1).“"
						
               
            
                  5)
               
               
                  Artikkel 6a asendatakse järgmisega:
                  „Artikkel 6a
                  Grupiandmete tähtajalisus
                  1.   RKPd edastavad EKP-le kvartalipõhised grupiandmed väärtpaberite kaupa kooskõlas artikli 3a lõikega 1 ja I lisa 2. peatükiga andmetega hõlmatud kvartali lõpule järgneval 55ndal kalendripäeval kella 18:00-ks Kesk-Euroopa aja järgi.
                  2.   Juhul kui RKP otsustab artikli 3a lõike 5 alusel, et andmeesitajad peavad esitama statistilise teabe vahetult EKP-le, peavad andmeesitajad edastama selle teabe EKP-le andmetega hõlmatud kvartali lõpule järgneval 45ndal kalendripäeval kella 18:00-ks Kesk-Euroopa aja järgi.“
               
            
                  6)
               
               
                  Artikkel 7a asendatakse järgmisega:
                  „Artikkel 7a
                  Ühinemised, jagunemised ja ümberkujundamised
                  Ühinemise, jagunemise või ümberkujundamise puhul, mis võib mõjutada andmeesitaja statistikakohustuste täitmist, teavitavad asjaomased andmeesitajad oma RKPd või EKPd, kui grupiandmed esitatakse EKP-le artikli 3a lõike 5 alusel, otse või asjaomase riikliku pädeva asutuse kaudu koostöölepingute alusel käesolevas määruses sätestatud statistikaaruandluse nõuete täitmise kavast; teade antakse pärast tegevuse kavatsuse avaldamist ja mõistliku aja jooksul enne alustamist.“
               
            
                  7)
               
               
                  Lisatakse järgmine artikkel 10c:
                  „Artikkel 10c
                  Aruandluse algus pärast Euroopa Keskpanga määruse (EL) 2018/318 (EKP/2018/7) jõustumist
                  Grupiandmete aruandlus kooskõlas artikliga 3a algab andmete esitamisega 2018. aasta septembri vaatlusperioodi kohta pärast Euroopa Keskpanga määruse (EL) 2018/318 (EKP/2018/7) (*2) jõustumist.
                  
                     (*2)  Euroopa Keskpanga 22. veebruari 2018. aasta määrus (EL) 2018/318, millega muudetakse määrust (EL) nr 1011/2012 väärtpaberiosaluste statistika kohta (EKP/2018/7) (ELT L 62, 5.3.2018, lk 4).“"
						
               
            
                  8)
               
               
                  I, II ja III lisa muudetakse vastavalt käesoleva määruse lisale.
               
            Artikkel 2
      Lõppsäte
      Käesolev määrus jõustub 1. oktoobril 2018.
      
         Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
         Frankfurt Maini ääres, 22. veebruar 2018
         
            
               EKP nõukogu nimel
            
            
               EKP president
            
            Mario DRAGHI
         
      
      
         (1)  EÜT L 318, 27.11.1998, lk 8.
      
         (2)  Euroopa Keskpanga 17. oktoobri 2012. aasta määrus (EL) nr 1011/2012 väärtpaberiosaluste statistika kohta (EKP/2012/24) (ELT L 305, 1.11.2012, lk 6).
      
         (3)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63).
      
         (4)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1).
      
         (5)  Nõukogu 17. novembri 2010. aasta määrus (EL) nr 1096/2010, millega antakse Euroopa Keskpangale eriülesanded seoses Euroopa Süsteemsete Riskide Nõukogu tegevusega (ELT L 331, 15.12.2010, lk 162).
      
         (6)  Euroopa Keskpanga 2. augusti 2016. aasta määrus (EL) 2016/1384, millega muudetakse määrust (EL) nr 1011/2012 (EKP/2012/24) väärtpaberiosaluste statistika kohta (EKP/2016/22) (ELT L 222, 17.8.2016, lk 24).
      
         LISA
         Määruse (EL) nr 1011/2012 (EKP/2012/24) I, II ja III lisa muudetakse järgmiselt.
         
                     1)
                  
                  
                     I lisa 2. peatükki muudetakse järgmiselt:
                     
                                 a)
                              
                              
                                 1. osa muudetakse järgmiselt:
                                 
                                             i)
                                          
                                          
                                             tabelile eelnev lause 1.osa lõpus asendatakse järgmisega:
                                             „Asjaomane RKP või EKP, kui grupiandmed esitatakse EKP-le artikli 3a lõike 5 alusel, võib samuti nõuda grupiandmete esitajatelt väljadel 9 kuni 11 ning punktidega b või c hõlmamata juhtudel väljadel 31 kuni 37 näidatud andmeid.“;
                                          
                                       
                                             ii)
                                          
                                          
                                             tabeli joonealune märkus 1 asendatakse järgmisega:
                                             
                                                         „(1)
                                                      
                                                      
                                                         Artikli 4a lõikes 3 sätestatud erandi kohaldamisel tuleks üksusepõhised andmeväljad esitada vastavalt erandi andnud RKP või EKP, kui grupiandmed esitatakse EKP-le artikli 3a lõike 5 alusel, poolt kehtestatud korrale, mis tagab, et esitatavad andmed on kohustusliku jaotuse osas homogeensed.“;
                                                      
                                                   
                                       
                           
                                 b)
                              
                              
                                 2. osa muudetakse järgmiselt:
                                 
                                             i)
                                          
                                          
                                             tabelile eelnev viimane lause 2. osas asendatakse järgmisega:
                                             „Asjaomane RKP või EKP, kui grupiandmed esitatakse EKP-le artikli 3a lõike 5 alusel, võib nõuda grupiandmete esitajatelt ka väljadel 8 kuni 10, 12 ning punktidega b või c hõlmamata juhtudel väljadel 53 kuni 59 näidatud andmeid.“;
                                          
                                       
                                             ii)
                                          
                                          
                                             tabeli joonealune märkus 1 asendatakse järgmisega:
                                             
                                                         „(1)
                                                      
                                                      
                                                         Artikli 4a lõikes 3 sätestatud erandi kohaldamisel tuleks üksusepõhised andmeväljad esitada vastavalt erandi andnud RKP või EKP, kui grupiandmed esitatakse EKP-le artikli 3a lõike 5 alusel, poolt kehtestatud korrale, mis tagab, et esitatavad andmed on kohustusliku jaotuse osas homogeensed.“
                                                      
                                                   
                                       
                           
               
                     2)
                  
                  
                     II lisa muudetakse järgmiselt.
                     
                                 a)
                              
                              
                                 1. osa esimene lause asendatakse järgmisega:
                                 „Tabelis on esitatud üksikasjalikud kirjeldused nende instrumendiliikide kohta, mis võetakse üle käesoleva määruse alusel riigi tasandil kohaldatavates liikides asjaomase riigi keskpanga (RKP) poolt või Euroopa Keskpanga (EKP) poolt, kui grupiandmed esitatakse EKP-le artikli 3a lõike 5 alusel.“
                              
                           
                                 b)
                              
                              
                                 2. osa esimene lause asendatakse järgmisega:
                                 „Tabelis on esitatud kirjeldused nende sektoriliikide kohta, mis võetakse üle käesoleva määruse alusel riigi tasandil kohaldatavates liikides asjaomase riigi keskpanga (RKP) poolt või EKP poolt, kui grupiandmed esitatakse EKP-le artikli 3a lõike 5 alusel.“
                              
                           
                                 c)
                              
                              
                                 Määratlusi 4. osa tabelis muudetakse järgmiselt:
                                 
                                             i)
                                          
                                          
                                             Määratlus „Positsioonid turuväärtuses“ asendatakse järgmisega:
                                             „Turul noteeritud väärtpaberi summa eurodes. Asjaomane RKP või EKP, kui grupiandmed esitatakse EKP-le artikli 3a lõike 5 alusel, peavad üldreeglina nõudma kogunenud intressi kajastamist selle positsiooni all või eraldi. Samas on RKPdel või kohastel juhtudel EKP-l õigus jätta andmetest kogunenud intress välja.“;
                                          
                                       
                                             ii)
                                          
                                          
                                             määratlus „Garandi tunnuskood“ asendatakse järgmisega:
                                             „Asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel, kooskõlastatud standardkood, mis võimaldab garanti kordumatult tuvastada ning sisaldab teavet kasutatava tunnuse liigi kohta, nt juriidilise isiku tunnus, EL või riigi tunnuskood.“
                                          
                                       
                           
                                 d)
                              
                              
                                 Määratlusi 5. osa tabelis muudetakse järgmiselt:
                                 
                                             i)
                                          
                                          
                                             määratlus „EL tunnus“ asendatakse järgmisega:
                                             „EL tunnus on üldiselt kasutatav tunnuskood, mis võimaldab üksust liidus kordumatult tuvastada ja mis on kooskõlastatud asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel.“;
                                          
                                       
                                             ii)
                                          
                                          
                                             määratlus „Riigisisene tunnus“ asendatakse järgmisega:
                                             „Riigisisene tunnus on üldiselt kasutatav tunnuskood, mis võimaldab üksust tema asukohariigis kordumatult tuvastada ja mis on kooskõlastatud asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel.“;
                                          
                                       
                                             iii)
                                          
                                          
                                             määratlus „Aruandluse tasand“ asendatakse järgmisega:
                                             „Aruandluse tasand näitab, kas andmed esitatakse üksuse- või grupipõhiselt vastavalt artikli 1 punktide 23 ja 24 määratlusele. Üksusepõhiselt esitatavate andmete osas tuleks kohaldada harmoneeritud raamatupidamis- ja konsolideerimispõhimõtteid, st. üksusepõhised andmed esitatakse võimaluse korral kooskõlas grupi raamatupidamis- ja riskiarvestuspõhimõtetega, mis on kooskõlastatud asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel.“
                                          
                                       
                           
                                 e)
                              
                              
                                 Määratlusi 6. osa tabelis muudetakse järgmiselt:
                                 
                                             i)
                                          
                                          
                                             määratlus „Omaniku tunnuskood“ asendatakse järgmisega:
                                             „Asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel, kooskõlastatud standardkood, mis võimaldab omanikku kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood.“;
                                          
                                       
                                             ii)
                                          
                                          
                                             määratlus „Omaniku vahetu emaettevõtja tunnuskood“ asendatakse järgmisega:
                                             „Asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel, kooskõlastatud standardkood, mis võimaldab juriidilist isikut, milles omanik on otseselt juriidiliselt sõltuv osa, kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood.“
                                          
                                       
                           
                                 f)
                              
                              
                                 7. osa tabelis asendatakse mõiste „Emitendi tunnuskood“ määratlus järgmisega:
                                 „Asjaomase RKPga või EKP-ga, kui grupiandmed esitatakse EKP-le artikli 3a lõike 5 alusel, kooskõlastatud standardkood, mis võimaldab emitenti kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood.“
                              
                           
               
                     3)
                  
                  
                     III lisa muudetakse järgmiselt.
                     
                                 a)
                              
                              
                                 Punkt 1 asendatakse järgmisega:
                                 
                                             „1.
                                          
                                          
                                             Edastamise miinimumnõuded:
                                             
                                                         a)
                                                      
                                                      
                                                         andmed tuleb riikide keskpankadele (RKPd) ja EKP-le, kui grupiandmed esitatakse EKP-le artikli 3a lõike 5 alusel, edastada õigeaegselt ning järgides asjaomase RKP või kohastel juhtudel EKP poolt kehtestatud tähtaega;
                                                      
                                                   
                                                         b)
                                                      
                                                      
                                                         statistilised aruanded tuleb esitada sellisel kujul ja sellises formaadis, mis vastab asjaomaste RKPde või kohastel juhtudel EKP poolt kehtestatud tehnilistele aruandlusnõuetele;
                                                      
                                                   
                                                         c)
                                                      
                                                      
                                                         tuleb kindlaks määrata tegeliku andmeesitaja kontaktisikud;
                                                      
                                                   
                                                         d)
                                                      
                                                      
                                                         tuleb järgida tehnilisi spetsifikatsioone, mis käsitlevad andmeedastust asjaomasele RKP-le või kohastel juhtudel EKP-le.“
                                                      
                                                   
                                       
                           
                                 b)
                              
                              
                                 Punkti 2 alapunktid d ja e asendatakse järgmistega:
                                 
                                             „d)
                                          
                                          
                                             tegelikud andmeesitajad peavad järgima neid mõõtmeid ja kümnendkohti, mis asjaomane RKP või EKP, kui grupiandmed esitatakse EKP-le artikli 3a lõike 5 alusel, on määranud andmete tehniliseks edastamiseks;
                                          
                                       
                                             e)
                                          
                                          
                                             tegelikud andmeesitajad peavad järgima arvude ümardamispõhimõtteid, mis asjaomane RKP või EKP, kui grupiandmed esitatakse EKP-le artikli 3a lõike 5 alusel, on määranud andmete tehniliseks edastamiseks.“